Predkladacia správa

	Materiál pod názvom ”Správa o výkone práv akcionára v akciových spoločnostiach so 100 % majetkovou účasťou štátu v pôsobnosti Ministerstva financií Slovenskej republiky” sa každoročne predkladá na základe uznesenia vlády SR č. 396 zo dňa 17. apríla 2002 bod B.2..

	Počas roka 2004 boli v pôsobnosti Ministerstva financií SR štyri akciové spoločnosti so 100 % majetkovou účasťou štátu:
-	Slovenská konsolidačná, a. s.
-	Slovenská záručná a rozvojová banka, a. s.
-	Centrálny depozitár cenných papierov SR, a. s.
-	TIPOS, a. s.

	Vo všetkých štyroch spoločnostiach sa konali valné zhromaždenia, ktorých predmetom bolo uzavretie hospodárskych výsledkov za rok 2004. Predkladaný materiál obsahuje informácie o výkone akcionárskych práv, o priebehu valných zhromaždení a o materiáloch, ktoré boli predmetom ich rokovania a informácie o činnosti dozorných rád jednotlivých spoločností.

Predmetný materiál má informatívny charakter a nemá dopad na verejné financie, obyvateľov, hospodárenie podnikateľskej sféry a iných právnických osôb, na životné prostredie a zamestnanosť.